L'Ajuntament d'Alcàsser continua apostant per fomentar una mobilitat més sostenible i respectuosa amb el medi ambient
Mié, 07/04/2021 - 15:05

L'Ajuntament d'Alcàsser continua apostant per fomentar una mobilitat més sostenible i respectuosa amb el medi ambient. D'aquesta manera, gràcies a la subvenció de l'IVACE (Institut Valencià de la Competitivitat Empresarial), destinarà un total de 78.869 € a la construcció d'un nou carril bici, que ampliarà la xarxa del municipi.

Aquest nou carril bici, que es projectarà a l'avinguda Artal de Foces, unirà el carril bici de Picassent amb el tram ciclista que va fins al polígon del Pla, millorant així la mobilitat al municipi.

Per a l'alcaldessa d'Alcàsser, Eva Zamora, «aquesta subvenció ens permet continuar ampliant la xarxa de carril bici del nostre poble, al temps que combatem el canvi climàtic, fomentant una mobilitat més sostenible».